text: Hvepsedød udløser erstatning
  30 juli 2014 kl. 04.23
  En 46-årig kommunalarbejder døde, efter at han blev stukket af nogle hvepse. Nu får hans efterladte en halv million kr. i erstatning.
  Kommunalarbejderen døde, da han blev stukket en fire-fem gange af nogle hvepse, mens da han var i færd med at klippe en kommunal hæk i Sønderborg.
  Nu får hans efterladte en erstatning på en halv million kr., skriver Fagbladet 3F.
  - Manden har været utrolig uheldig. Hvepsene kan have boet i jorden eller i hækken. Spørgsmålet er, om det overhovedet er muligt, at alle går rundt i biavler-dragter, når de klipper hæk. Om sagen kan føre til påbud eller krav til, hvordan arbejdet fremover skal foregå, er det endnu for tidligt at sige, siger tilsynschef Jens Yde Dissing, tilsynscenter Syd til Fagbladet 3F.
  